Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 555

b) A szerkezet és az egyensúly 2 óra Miért sugároz nyugalmat? A statikus egyensúly. Vetítés osztályszinten. Statikus elrendezésű, szimmetrikus vagy háromszög kompozíciójú festmények és szobrok közös nézegetése és annak megfejtése, hogy miért sugárzik nyugalom belőlük. Csoportmunka. Nyugalmat sugárzó „élő szobrok” kialakítása tetszés szerinti formákban összekapaszkodva. A „szobrok” átalakítása olyan módon, hogy elveszítsék ezt a nyugalmat. A művészi kifejezőeszközök kreatív használata. Kulcskompetenciák Anyanyelvi kommunikáció: szóbeli önkifejezés. Matematikai kompetencia: ellentétpárok felismerése és keresése. Szociális és állampolgári kompetencia: együttműködés csoportban. Kezdeményezőképesség és vállalkozói kompetencia: kísérletezés, alkotás. Kiemelt fejlesztési feladatok Európai azonosságtudat - egyetemes kultúra Testi és lelki egyészség Műveltségi területek Művészetek (ének-zene, dráma és tánc, vizuális kultúra) A szerkezet és a látvány tagolása. A dinamikus egyensúly. Csoportmunka. Különféle épületek homlokzati képeinek tagolása szerkezeti elemek (tartó, áthidaló, elválasztó, lezáró) szerint. Az egyes elemek berajzolása a képekre. A megoldások ismertetése. Ötletbörze osztályszinten. Vizuális ellentétek gyűjtése (kicsi–nagy, hosszú–rövid, folyamatos–szaggatott, pozitív–negatív, átlátszó–átlátszatlan stb.). Akusztikus és mozgásos ellentétek gyűjtése (hangos–halk, gyors– lassú, harsány–szelíd stb.) Vizuális rejtvény. Olyan képek csoportmunkában történő megvizsgálása, amelyeknek hiányzik az egyik fele. A kompozíciót egyensúlyba hozó másik oldal tartalmának kitalálása. Az ötletek összevetése a valósággal. Vizuális párbeszéd. Egy rajzolt vagy papírból kivágott forma elhelyezése egy üres lap egyik felén. Egy olyan új elem elhelyezése a lapon, amely a másik oldalra billenti a látvány egyensúlyát. A közös kép újabb és újabb színekkel, illetve formákkal való váltott gyarapítása mindaddig, amíg a pár mindkét tagja úgy nem érzi, hogy kész a „mű”. Akusztikus párbeszéd önként vállalkozó párokkal. Dobolás váltott hangadással – egymásnak felelgetve, egy-egy perces etűdök keretében. Az élmények megbeszélése. Mozgásos párbeszéd önként vállalkozó párokkal. Egymásnak felelgető gesztusokból felépített rövid rögtönzések bemutatása. A látott jelenetek közös értelmezése.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes